als_Latn dik_Latn sag_Latn
Hillary Clinton së shpejti nisë garën presidenciale
19.03.2015 | 02:42
Fushata e zonjës Clinton pritet të njoftohet edhe zyrtarisht muajin e ardhshëm dhe do të jetë me bazë në Brooklyn të New York-ut.
Ndonëse ish Sekretarja e Shtetit dhe ish Senatore, Hillary Clinton ende nuk ka njoftuar zyrtarisht fillimin e fushatës presidenciale, duket se çdo gjë është gati për nisjen e sërishme të lokomotivës Clinton drejt majave të pushtetit amerikan. Qarqet e informuara thonë se zonja Clinton gjatë disa muajve të fundit, ka punuar në ndërtimin e një ekipi të këshilltarëve, strategëve dhe stafit dhe se shumica e pozicioneve të larta tashmë janë plotësuar. Ndër postet më të rëndësishëm në këtë fazë është ndërtimi i ekipit të komunikimit i cili ishte shumë i nevojshëm për trajtimin e polemikave dhe kundërthënieve rreth aferës së postimeve elektronike. Në javët e ardhshme pritet që profesionistë të ndryshëm të marrin pozita menaxhuese të komunikimit për fushatën e saj, njoftoi sot kanali ABC news. Drejtoresha e tashme e komunikimit në Shtëpinë e Bardhë, do të marrë rolin e drejtoreshës së komunikimeve.
Fushata e zonjës Clinton pritet të njoftohet edhe zyrtarisht muajin e ardhshëm dhe do të jetë me bazë në Brooklyn të New York-ut, ndonëse zëdhënësit e tashëm thonë se ajo ende nuk ka marrë një vendim nëse do të garojë.
Hillary Clinton sigurisht se ka pasur muaj më të mirë se sa këta dy të fundit. Janë ngritur çështje për lidhjet e saj me Fondacionin Clinton se si është menaxhuar dhe financuar; pastaj rreth përdorimit të emailit privat të saj gjatë mandatit si Sekretare e Shtetit; pastaj për aftësitë e saj menaxhuese në pozitën më të rëndësishme dhe më të pushtetshme në botë si dhe dilema nëse klasa politike mund të durojë edhe një tjetër fushatë presidenciale Clinton. Mirëpo, pavarësisht këtyre çështjeve dhe dilemave, Hillary Clinton nga radhët e Partisë së saj, Partisë Demokratike nuk përballet me ndonjë kandidatë që mund ta sfidojë ndërsa edhe në sondazhet me kundërshtarët republikanë ajo vazhdon të qëndrojë me të paktën me 10 pikë më lartë se secili.
als_Latn unk als_Latn als_Latn als_Latn als_Latn